Galdetegiak hiru ardatz nagusi ditu: elikadura, ariketa fisikoa eta tabakoa. “Ohitura osasuntsuak barneratu nahi dituenak galdetegia bete beharko du eta bertan zehaztu zeintzuk diren bere gaur eguneko elikadura ohiturak, ariketa fisikoa egiten duen edo ez, edota erretzen duen edo ez. Galdetegia behin beteta, udalerriko kontsultategian entregatu beharko du”, dio Ajuriak: “Herritarren segurtasunerako, medikuak eta erizainak bakarrik ezagutuko ditu datu horiek”. Ondoren, galdetegia aztertuta, medikuak neurri indibidualak jarriko dizkio interesdunari, bizitza osasuntsuago bat eramateko.